નાયર હૉસ્પિટલની અંદર આવેલા RMO (રેસિડેન્શિયલ મેડિકલ ઑફિસર) પરિસરની હાલત પણ ખૂબ કથળેલી જોવા મળી રહી છે. હૉસ્પિટલના મેડિકલ ઑફિસરને રહેવા માટેની જ્યાં જગ્યા છે એના બિલ્ડિંગની પાછળ ડ્રેનેજ લાઇનનું લીકેજ થઈ રહ્યું છે. આ ઉપરાંત ત્યાં કાટમાળના ઢગલા પણ પડ્યા છે એટલે ત્યાં ગંદકી ખૂબ વધી ગઈ છે જેને કારણે મચ્છરનું પ્રમાણ પણ ખૂબ જ વધી રહ્યું છે. આ ગંદકીનું સામ્રાજ્ય મેડિકલ ઑફિસર અને પેશન્ટો માટે બીમારીને આમંત્રણ આપે એવી શક્યતા છે.